《次韵子益秋怀集句》
宋代·于石

春草秋更绿，能得几时好。
人生非金石，坐愁红颜老。
振衣千仞冈，木落雁飞早。
无营地转幽，遂动自纷扰。
时哉不我与，全身以为宝。
不是傲当时，用拙存吾道。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。